Η επίδραση της άσκησης στην συγκέντρωση του αναγωγικού παράγοντα NADPH στον γαστροκνήμιο μυ επιμύων
Creators: name: Στούπας, Ανδρέας Θεόδωρου
Publisher: name: Aristotle University of Thessaloniki
Year: 2017
Subjects: Άσκηση
Οξειδωτικό στρες
Exercise
NADPH
Oxidative stress

description: Το Νικοτιναμιδό Αδενινό Δινουλεοτίδιο (NAD+), το ανηγμένο Νικοτιναμιδό Αδενινό Δινουλεοτίδιο (NADH), το Νικοτιναμιδό Αδενινό Δινουλεοτίδιο στην φωσφορυλιωμένη του μορφή (NADP+), και το ανηγμένο Νικοτιναμιδό Αδενινό δινουλεοτίδιο στην φωσφορυλιωμένη του μορφή (NADPH) είναι πολύ σημαντικά μόρια/ενώσεις που συμμετέχουν στον ενεργειακό μεταβολισμό, στην αναγωγική βιοσύνθεση και τις αντιοξειδωτικές διαδικασίες. Πιο συγκεκριμένα, το NADPH είναι κεντρικός ρυθμιστής της οξειδοαναγωγικής κατάστασης του οργανισμού, καθώς είναι ο κύριος δότης ηλεκτρονίων σε όλους τους αντιοξειδωτικούς μηχανισμούς. Από την άλλη μεριά, η εξαντλητική άσκηση, ως ένα έντονο φυσιολογικό ερέθισμα, διαταράσσει την οξειδοαναγωγική ομοιόσταση και προκαλεί μεγάλη παραγωγή δραστικών ειδών. Ως φυσική αντίδραση του οργανισμού, αναμένεται αύξηση του αναγωγικού παράγοντα NADPH, καθώς αυτός κατέχει κεντρικότατο ρόλο στα αντιοξειδωτικά συστήματα. Ωστόσο, δεν υπάρχουν έρευνες που να έχουν εξετάσει τη συγκέντρωση του NADPH (ανηγμένης φωσφορυλιωμένης μορφής του NAD) στον οργανισμό μετά από εξαντλητική άσκηση. Επομένως, σκοπός της παρούσας εργασίας είναι να μελετήσει την επίδραση της οξείας εξαντλητικής άσκησης στον αναγωγικό παράγοντα NADPH στον γαστροκνήμιο μυ επιμύων. Στην έρευνα χρησιμοποιήθηκαν 18 αρσενικοί ενήλικες επιμύες φυλής Wistar, οι οποίοι χωρίστηκαν τυχαία στην ομάδα ελέγχου (Control, n = 9) και στην ομάδα Άσκησης (Exercise, n = 9). Οι δύο ομάδες πραγματοποίησαν εγκλιματισμό στο νερό και εξοικείωση με το πρωτόκολλο κολύμβησης για δεκαπέντε ημέρες. Αμέσως μετά τον εγκλιματισμό των επιμύων, η ομάδα άσκησης υποβλήθηκε σε κολύμβηση προοδευτικά αυξανόμενης έντασης μέχρι εξάντλησης. Μετά το πέρας της άσκησης οι επίμυες και των δυο ομάδων αναισθητοποιήθηκαν βαθιά με έκθεση σε αιθέρα και έγινε συλλογή του γαστροκνήμιου μυός του δεξιού και αριστερού ποδιού, οι οποίοι ψύχθηκαν άμεσα με εμβάπτισή τους σε υγρό άζωτο και αποθηκεύτηκαν σε βαθιά κατάψυξη. Η βιοχημική μέτρηση του NADPH έγινε με την χρήση φασματοφωτόμετρου. Η υπόθεση της παρούσας εργασίας δεν επαληθεύτηκε από τα αποτελέσματα, καθώς τα επίπεδα συγκέντρωσης του αναγωγικού παράγοντα NADPH στον γαστροκνήμιο μυ δεν αυξήθηκαν στατιστικά σημαντικά (p = 0.114) μετά από άσκηση, (0,285 ± 0,044 μmol/gr tissue) συγκριτικά με την ομάδα ελέγχου (0,252 ± 0,043 μmol/gr tissue) που δεν έκανε άσκηση. Επομένως, η συγκέντρωση του NADPH στον γαστροκνήμιο μυ δε φαίνεται να επηρεάζεται σημαντικά από την άσκηση. Η παρούσα έρευνα αποτελεί μια πρώτη προσέγγιση για τη μελέτη του NADPH και ομόλογων ενώσεων στην επίδραση που αυτές οι ενώσεις έχουν στον ενεργειακό μεταβολισμό κατά την άσκηση
description: Nicotinamide adenine dinucleotide (NAD+), reduced nicotinamide adenine dinucleotide (NADH), nicotinamide adenine dinucleotide phosphate (NADP+), and reduced nicotinamide adenine dinucleotide phosphate (NADPH) have been known as classic molecules involving in energy metabolism, reductive biosynthesis, and antioxidation. Specifically, the NADPH is the central regulator of the redox state of the body, as NADPH is the primary electron donor in all antioxidant mechanisms. On the other hand, exhaustive exercise, as an intense physiological stimulus, disturbs the redox homeostasis and causes high production of reactive species. As a natural body response, an increase of the reducing agent NADPH is expected, as it holds a central role in antioxidant systems. However, there are no studies that have examined the concentration of NADPH (reduced phosphorylated form of NAD) in the body after exhaustive exercise. Therefore, the purpose of this study is to examine the effect of acute exhaustive exercise in reducing agent NADPH of rat gastrocnemius muscle. In this study, 18 adult male Wistar rats were used, which were randomly assigned to the control group (Control, n = 9) and the exercise group (Exercise, n = 9). Both teams performed acclimatization in the water and familiarization with the swimming protocol for fifteen days. Subsequently, the exercise group was submitted in a swimming protocol with a gradually increasing intensity until exhaustion. After the exercise protocol, the rats of both groups were deeply anesthetized by exposure to ether. Gastrocnemius muscles of the right and left leg were quickly removed and snap-frozen in liquid nitrogen. The biochemical measurement of NADPH was conducted using spectrophotometer. The hypothesis of this work has not been verified by the results, as the concentration level of the reducing agent NADPH in gastrocnemius muscle did not increase significantly (p = 0.114) after exercise, (0,285 ± 0,044 μmol / gr tissue) compared with the control group (0,252 ± 0,043 μmol / gr tissue) that did not exercise. Therefore, the concentration of NADPH in the gastrocnemius muscle does not seem to be significantly affected by exercise. This study is a first approach in the examination of the effect that those compounds have in energy metabolism during exercise